open-index/open-wikipedia-markdown huggingface dataset:
Curry (täsmennyssivu)

**Curry** voi tarkoittaa ainakin seuraavia asioita:

* curry, kuiva maustesekoitus
* curry, kastikemainen liha- tai kasvisruoka
* currylehdet, intianjasmikin mausteena käytettävät lehdet
* Curryn piirikunta, Yhdysvaltojen New Mexicon osavaltiossa sijaitseva piirikunta

## Etunimenä
* Curry Treffenberg (1825–1897), ruotsalainen virkamies ja poliitikko

## Sukunimenä

* Adrianne Curry (s. 1982), yhdysvaltalainen malli
* Ann Curry (s. 1956), yhdysvaltalainen televisiotoimittaja ja uutisankkuri
* Denzel Curry (s. 1995), yhdysvaltalainen rap-artisti, laulaja ja lauluntekijä
* Guy Cury (1930–2018), ranskalainen aitajuoksija
* John Curry (1949–1994), brittiläinen taitoluistelija ja olympiavoittaja
* Kai Curry-Lindahl (1917–1990), ruotsalainen eläintieteilijä ja luonnonsuojelija
* Michael Curry (s. 1953), Yhdysvaltain episkopaalisen kirkon johtaja
* Mickey Curry (s. 1956), yhdysvaltalainen rock-rumpali ja -taustalaulaja
* Patrick Curry (s. 1996), yhdysvaltalainen jääkiekkoilija
* Robert Curry (1882–1944), yhdysvaltalainen vapaapainija ja olympiavoittaja
* Sharaud Curry (s. 1987), yhdysvaltalainen koripalloilija
* Stephen Curry (s. 1988), yhdysvaltalainen koripalloilija
* Thomas John Curry (s. 1943), irlantilais-yhdysvaltalainen katolinen piispa
* Tim Curry (s. 1946), englantilainen näyttelijä
* Tracy Lynn Curry, *The D.O.C* (s. 1968), yhdysvaltalainen rap-artisti
Aulon (Attika)

**Aulon** () oli antiikin aikainen asutus Attikassa eli Ateenan kaupunkivaltion alueella Kreikassa. Se sijaitsi Laureionin kaivosalueella, mutta sen tarkempaa sijaintia ei tunneta. Antiikin lähteissä myös Aulonissa itsessään mainitaan olleen kaivoksia. Aulonia ei luettu Attikan demosten joukkoon. Se on saattanut kuulua esimerkiksi Sunionin tai Thorikoksen demokseen.

## Lähteet
Drymos (Attika)

**Drymos** (, ) oli antiikin aikainen linnoitus Attikassa Kreikassa. Se sijaitsi lähellä Boiotian rajaa, mutta sen tarkempaa sijaintipaikkaa ei tunneta.

Drymos esiintyy antiikin lähteissä yhdessä Panaktonin kanssa, joten sen on arveltu sijainneen jossakin lähistöllä. Sen on ehdotettu sijainneen joko nykyisten Skoúrtan tai Mázin (Oinóin) tasankojen alueella tai niiden ja Thriásion tasangon välisillä metsäisillä kukkuloilla. Linnoitus oli ilmeisesti ateenalaisten ja boiotialaisten kiistelyn kohteena. Sitä ei luettu Attikan demosten joukkoon.

## Lähteet
Ekhelidai

**Ekhelidai** (, ) oli antiikin aikainen asutus Attikassa eli Ateenan kaupunkivaltion alueella Kreikassa. Se sijaitsi Pireuksen ja Tetrakomoin Herakleionin välisellä alueella lähellä Kefissos-joen suuta ja Faleroniin johtanutta Pitkää muuria, oletettavasti lähellä Ksypeteä.

Kreikkalaisessa mytologiassa Ekhelidai sai nimensä heeros Ekheloksesta. Ekhelidai oli tasankoa, ja joko soista aluetta tai sellaisen lähellä, ja tätä on myös pidetty sen nimen alkuperänä (< , 'suo'). Siellä sijaitsi Ateenan hippodromi, jossa järjestettiin hevosurheilukilpailut muun muassa Panathenaia-juhlissa. Ekhelidaita ei luettu ainakaan Attikan alkuperäisten, Kleistheneen uudistuksen mukaisten demosten joukkoon. Stefanos Byzantionlainen kuitenkin mainitsee sen demoksena. Ekhelidai kuului oletettavasti Ksypeten demoksen alaisuuteen.

## Lähteet
Harma (Attika)

**Harma** () oli antiikin aikainen linnoitus Attikassa Kreikassa. Se sijaitsi Parnes-vuoren rinteellä lähellä Fyleä, missä se vartioi Fylen tavoin Ateenan ja Theban välistä tietä. Harmaa ei luettu Attikan demosten joukkoon.

## Lähteet
Khastieis

**Khastieis** (, ) tai **Khastia** (, lat. *Chastia*) oli antiikin aikainen asutus oletettavasti Attikassa eli Ateenan kaupunkivaltion alueella Kreikassa. Sen sijaintia ei tunneta, mutta nimen perusteella se sijoitetaan usein nykyisen Fylín eli aiemman Chasián tienoille. Khastieista ei luettu ainakaan Attikan alkuperäisten, Kleistheneen uudistuksen mukaisten demosten joukkoon. Hesykhios kuitenkin mainitsee sen demoksena. Toisaalta on myös epäilty, että Khastieis olisi saattanut jopa sijaita Attikan alueen ulkopuolella.

## Lähteet
Maroneia (Attika)

**Maroneia** () oli antiikin aikainen asutus Attikassa eli Ateenan kaupunkivaltion alueella Kreikassa. Se sijaitsi Laureionin kaivosalueella, mutta sen tarkempaa sijaintia ei tunneta. Se sijoitetaan kuitenkin yleensä nykyisen Lavreotikín kunnan Ágios Konstantínoksen (aiempi Kamáriza) tienoille.

Maroneiassa sijaitsivat yhdet Laureionin alueen tärkeimmistä hopeakaivoksista. Alueelta löydettiin rikas hopeasuoni vuonna 483/482 eaa., ja sen tuotoilla oli suuri merkitys siinä, että Themistokles sai varustettua Ateenalle suuren laivaston juuri ennen persialaissotien ratkaisutaisteluita. Maroneiaa ei luettu Attikan demosten joukkoon. Sen on arveltu kuuluneen Sunionin demokseen.

## Lähteet
Pentele

**Pentele** () oli antiikin aikainen asutus Attikassa eli Ateenan kaupunkivaltion alueella Kreikassa. Se sijaitsi Ateenan tasangon koilislaidalla Brilessos-vuoren rinteessä, ja sijoitetaan nykyisen Pentélin luostarin tienoille. Vuori sai asutuksesta myöhemmän nimensä Pentelikon (nyk. Pentéli). Pentelestä louhittiin vuoren kuuluisaa marmoria.

Penteleä ei luettu ainakaan Attikan alkuperäisten, Kleistheneen uudistuksen mukaisten demosten joukkoon. Se on saattanut kuulua alun perin Kolonain demokseen. Stefanos Byzantionlainen kuitenkin mainitsee sen Kolonain tavoin Antiokhis-fylen demoksena. Roomalaisella kaudella Pentele oli mahdollisesti saanut itsenäisen demoksen aseman osana Ptolemais-fyleä.

## Lähteet
Psafis

**Psafis** (, ) oli antiikin aikainen kaupunki Oropoksen alueella eli Oropiassa Boiotiassa Kreikassa. Myöhemmin se kuului Attikaan eli Ateenan kaupunkivaltion alueeseen sijaiten sen koillisosassa Oropoksen ja Rhamnuksen välillä. Kaupungin tarkkaa sijaintia ei tunneta, mutta se sijoitetaan nykyisen Marathónaksen kunnan Limniónaksen tienoille.

Psafista ei luettu ainakaan Attikan alkuperäisten, Kleistheneen uudistuksen mukaisten demosten joukkoon, vaikkakin se mainitaan eräässä myöhäisen roomalaisen kauden piirtokirjoituksessa Aiantis-fylen demoksena. Se saattoi kuulua Rhamnuksen demoksen alaisuuteen.

## Lähteet
Melainai

**Melainai** (, ) tai **Kelainai** (, lat. *Celaenae*) oli antiikin aikainen linnoitus Attikan ja Boiotian rajalla Kreikassa. Sen sijaintia ei tunneta, mutta sen on ehdotettu sijainneen Panaktonin ja Oinoen lähellä.

Kreikkalaisessa mytologiassa Melainai oli paikka, jossa Melanthos ja Ksanthos taistelivat, ja se liittyi näin Apaturia-juhlan syntyyn. Melainaita ei luettu ainakaan Attikan alkuperäisten, Kleistheneen uudistuksen mukaisten demosten joukkoon. Stefanos Byzantionlainen esittää sen Antiokhis-fyleen kuuluneeksi demokseksi, mutta tätä pidetään virheenä. Sen sijaan Melainai kuului oletettavasti Oinoen demoksen alaisuuteen.

Erään vanhan teorian mukaan linnoitus olisi sijainnut nykyisen Pyhittäjä Meletioksen luostarin paikalla Oinóin ja Pánakton välillä, sillä paikan lähteiden antama vehreys vastaa linnoituksen epiteettiä Statiuksella, *viridesque Melaenae* (”vihreä/kukoistava Melainai”).

## Lähteet
Skiron (Attika)

**Skiron** (, ) tai **Skira** (, lat. *Scira*) oli pieni antiikin aikainen asutus Attikassa eli Ateenan kaupunkivaltion alueella Kreikassa. Se sijaitsi Ateenasta Eleusiihin johtaneen Pyhän tien varrella aivan kaupunginmuurien ulkopuolella, lähellä samannimistä virtaa. Sen tarkempaa sijaintia ei kuitenkaan tunneta.

Kreikkalaisessa mytologiassa paikka sai nimensä Skiroksesta, dodonalaisesta ennustajasta, joka kaatui eleusislaisten ja Erekhtheuksen johtamien ateenalaisten välisessä taistelussa ja haudattiin paikalle. Myös Erekhtheus kuoli samassa taistelussa. Skiron liittyi keskeisesti Skira- eli Skiroforia-juhlaan, johon kuului sinne johtanut kulkue. Skironia ei luettu Attikan demosten joukkoon.

Skironia ei tule sekoittaa pahantekijä Skironiin liitettyihin Skironin kallioihin lännempänä Megariin rannikolla.

## Lähteet
Panakton

**Panakton** (, ) oli antiikin aikainen linnoitus Attikan ja Boiotian rajalla Kreikassa. Se sijaitsi Kithairon-vuoren pohjoisrinteessä Eleutherain ja Fylen välillä. Linnoituksen arkeologinen kohde sijaitsee kukkulalla nykyisten Dervenochórian Pánakton ja Prásinon kylien välillä Tanágran kunnassa Boiotian alueyksikössä.

Ateenalaiset rakensivat Panaktonin linnoituksen ennen peloponnesolaissotaa, mahdollisesti jo arkaaisen kauden lopulla 500-luvulla eaa. Se hallitsi nykyistä Skoúrtan tasankoa, jonka kautta kulki Ateenan ja Theban välinen tie. Sitä ei luettu Attikan demosten joukkoon. Boitialaiset valtasivat Panaktonin petoksella sodan aikana vuonna 422 eaa. He myös tuhosivat linnoituksen vastoin sopimusta ennen sen palauttamista. Thukydides mainitsee linnoituksen usein *[[Peloponnesolaissota (Thukydides)|Peloponnesolaissotansa]]* viidennessä kirjassa näiden tapahtumien yhteydessä. Panakton ilmeisesti rakennettiin uudelleen sodan jälkeen.

Linnoituksen muurien pituus on ollut noin 300 metriä. Sen sisäosissa on säilynyt kahden tornin ja niiden välisen muurin jäänteitä. Aiemmin Panakton on joskus sijoitettu virheellisesti Eleutherain paikalle.

## Lähteet
Sfendale

**Sfendale** (, ) oli antiikin aikainen asutus Attikassa eli Ateenan kaupunkivaltion alueella Kreikassa. Se sijaitsi Boiotian vastaisella rajalla oletettavasti Dekeleian ja Tanagran välillä. Erään ehdotuksen mukaan se olisi sijainnut nykyisen Malakásan seudulla, ja paikalla sijaitsee nykyinen, antiikin aikaisen kohteen mukaan nimetty Sfendálin kylä.

Herodotos mainitsee Sfendalen yhtenä paikoista, jonka kautta Mardonioksen johtamat persialaiset marssivat Megariista Dekeleian kautta Tanagraan. Sfendalea ei luettu ainakaan Attikan alkuperäisten, Kleistheneen uudistuksen mukaisten demosten joukkoon. Stefanos Byzantionlainen mainitsee sen kuitenkin Hippothontis-fylen demoksena, ja se esiintyy saman fylen demoksena myös eräässä myöhemmän roomalaisen kauden piirtokirjoituksessa. Sfendale kuului oletettavasti joko Dekeleian tai muun samalla seudulla sijainneen ja samaan trittykseen kuuluneen demoksen (Anakaia tai Oion Dekeleikon) alaisuuteen.

Sfendalessa sijaitsi kukkula nimeltä Hyakinthos.

## Lähteet
Saul (täsmennyssivu)

**Saul** tai **SAUL** voi tarkoittaa ainakin seuraavia asioita:

* Saul, Israelin muinainen kuningas
* Saul, etunimi
* SAUL, Suomen akateeminen urheiluliitto, Opiskelijoiden liikuntaliiton edeltäjäjärjestö
* SAUL, Suomen Aikuisurheiluliitto (aik. Suomen Veteraaniurheiluliitto SVU), suomalainen aikuisurheilun keskusjärjestö
* Saül, kylä ja kunta Ranskan Guayanassa
* Saul, sukunimenä:
** Bruno Saul (1932–2022), virolainen poliitikko, liikemies ja pankinjohtaja, Neuvosto-Viron ministerineuvoston puheenjohtaja 1984–1988
** John Ralston Saul (s. 1947), kanadalainen kirjailija
** Linda Saul (1907–1997), virolainen laulunopettaja, kapellimestari ja kuoronjohtaja
** Peeter Saul (1932–2014), virolainen kapellimestari ja pianisti.
Drymos

**Drymos** (, ) voi viitata seuraaviin:

* Drymos, antiikin aikainen kaupunki Akarnaniassa Kreikassa
* Drymos, antiikin aikainen linnoitus Attikassa Kreikassa
* Drymos, antiikin aikainen kaupunki Fokiissa Kreikassa
* Drymós, kaupunki Oraiókastron kunnassa Thessalonikin alueyksikössä Keski-Makedonian alueella Kreikassa
* Drymus, luteiden suku
Maroneia

**Maroneia** (, ) voi viitata seuraaviin paikkoihin Kreikassa:

* Maroneia, antiikin aikainen kaupunki Traakiassa
** Maróneia, nykyinen kylä ja Maróneia-Sápeen kunnan kunnallisyksikkö Rodópin alueyksikössä Itä-Makedonian ja Traakian alueella
** Maróneia-Sápes, kunta Rodópin alueyksikössä Itä-Makedonian ja Traakian alueella
* Maroneia, antiikin aikainen asutus Attikassa
Tisch School of the Arts

**New York University Tisch School of the Arts** on New Yorkin yliopiston alainen esittävien taiteiden sekä elokuva- ja media-alan korkeakoulu Broadway-kadun varrella New Yorkissa. Se on perustettu vuonna 1965. Tisch School of the Arts on sijoittunut vertailuissa maailman parhaiden elokuva- ja teatterikoulujen joukkoon.

Tisch School of the Artsissa on opiskellut useita Oscar-palkinnon voittaneita henkilöitä, esimerkiksi Woody Allen, Anne Hathaway, Philip Seymour Hoffman, Angelina Jolie, Ang Lee, Martin Scorsese sekä Oliver Stone. Myös monet Emmy- ja Tony-palkitut taiteilijat ja esiintyjät ovat opiskelleet siellä. Suomalaisista elokuvaohjaajista oppilaitoksessa on opiskellut Alli Haapasalo.

Tisch School of the Arts on nimetty Laurence ja Preston Robert Tischin mukaan, jotka lahjoittivat New Yorkin yliopistolle rahaa taidekoulun perustamista varten.

## Lähteet
Narayanganj

**Narayanganj** () on kaupunki Bangladeshissä. Siellä oli 709&nbsp;381 asukasta vuonna 2011.

Kaupunki sijaitsee Sitalakhya-joen molemmilla rannoilla, lähellä paikkaa jossa joki yhtyy  Dhaleswari-jokeen. Se palvelee Dhakaa jokisatamana, josta on yhteydet sisämaan suuriin satamiin ja Chittagongiin.

## Lähteet

## Aiheesta muualla
Lahamu

**Lahamu** on mesopotamialaisessa mytologiassa jumalatar, joka syntyi kun makean veden henkilöitymän Apsûn ja suolaisen veden henkilöitymän Tiamatin vedet sekoittuivat ennen maailman syntyä kaaoksen alkuhämärässä. Tarina kerrotaan babylonialaisessa luomiskertomuksessa Enuma elish.

Lahamu sekä hänen veljensä ja puolisonsa Lahmu olivat ensimmäinen jumalpari. He edustavat yleensä mutaa tai liejua, mutta joissakin teksteissä heidät on kuvattu käärmeiksi, mahdollisesti siksi, että kiemurtelevan käärmeen liike muistuttaa aaltojen väreilyä. Jotkut tutkijat olettavatkin, että Lahmu ja Lahamu ovat vain Tiamatin lisänimiä. Lahmulla ja Lahamulla ei ole babylonialaisessa mytologiassa muuta merkittävää roolia, kuin että he ovat Ansharin ja Kisharin vanhemmat. Sumerien mytologiassa sana *Lahama* viittasi vesidemoneihin, jotka kuuluivat Enkille.

## Lähteet
* Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet
Iskander Mirza

**Iskander Ali Mirza** (13. marraskuuta 1899 – 13. marraskuuta 1969 ) oli Pakistanin ensimmäinen presidentti. Hän edusti republikaanipuoluetta. Vuosina 1956–1958 vallassa olleen Mirzan valtakausi päättyi sotilasvallankaappaukseen 1958.

Pakistanin dominion julkistaessa uuden perustuslakinsa siitä tuli islamilainen tasavalta 1956. Sitä ennen Pakistanin kenraalikuvernööri Malik Ghulam Muhammad luovutti valtansa Mirzalle 1955. Hän oli aiemmin toiminut sisäasiainministerinä. Mirza nosti itsensä presidentiksi 1956. Hänen toimintansa johti sotilasvallankaappaukseen 1958. Sen seurauksena hän lähti maanpakoon marraskuussa 1958.

## Lähteet
Pohjois-Makedonian jääkiekkomaajoukkue

**Pohjois-Makedonian jääkiekkomaajoukkue** edustaa Pohjois-Makedoniaa kansainvälisissä jääkiekko-otteluissa. Aikaisemmin maan nimi oli **entinen Jugoslavian tasavalta Makedonia** ja maajoukkue kantoi sen nimeä. Maan jääkiekkoliitto liittyi Kansainvälisen jääkiekkoliiton IIHF:n jäseneksi vuonna 2001. 

Joukkue otti ensimmäistä kertaa osaa kansainväliseen IIHF:n turnaukseen kaudella 2017–2018. Puolestaan vuoden 2018 lopulla järjestetyssä IIHF:n Development Cupissa Pohjois-Makedonia voitti loppuottelussa Portugalin jääkiekkomaajoukkueen.

Vuonna 2022 Pohjois-Makedoniassa oli yksi ulkojääkaukalo ja 37 rekisteröitynyttä miesjääkiekkoilijaa. Tuolloin sitä ei ollut sijoitettu jääkiekon maailmanrankingissa. Vuonna 2025 pelaajia oli yli 50.

## Lähteet
Bogra

**Bogra** () on kaupunki Bangladeshin luoteisosassa. Sen asukasluku oli vuoden 2011 väestönlaskennan mukaan 400&nbsp;983.

## Maantiede

Bogra sijaitsee Bangladeshin luoteisosassa Karatoyajoen varrella. Karatoya on suuremman Brahmaputran eli bangladeshilaisittain Jamunajoen sivujoki. Laajemmin Bogra on osa eteläistä Barindin aluetta. 

## Historia

Karatoya oli aikanaan assamilaisen Kamarupan kuningaskunnan ja Pundran raja. Myöhemmin aluetta hallitsivat Palan ja Senan valtakunnat. Lähellä sijaitsee Mahasthangarhin arkeologinen kohde. 

Nykyisen Bogran alue päätyi lopulta osaksi Delhin sulttaanikuntaa. Paikalliset asukkaat kääntyivät ilmeisesti joukolla islamiin 1200-luvun aikana. Vuonna 1596 alueen valtasi suurmogulien alainen radža Man Singh. Man Singh perusti tukikohdakseen Shirpurin Bogran eteläpuolella. Itse Bograssa historiallisia kohteita ei ole kovin montaa. Bogran palatsi oli Čawdhari-suvun keskus. 

Bogran kunta perustettiin vuonna 1876. Sitä ovat hävittäneet useampaan otteeseen eri luonnonkatastrofit. Vuonna 1864 iski tuhoisa sykloni ja vuonna 1886 tuhoja aiheuttivat valtavat rankkasateet. Maanjäristyksiä oli vuosina 1885, 1888 ja 1897. Intian jaon yhteydessä vuonna 1947 Bograsta tuli osa Pakistaniin kuulunutta Itä-Bengalia. Nykyisin se on osa itsenäistä Bangladeshia. Syyskuussa 1977 paikalliset armeijan joukot yrittivät vallankaappausta tuolloista presidentti Ziaur Rahmania vastaan.

## Talous
Bogra on oman alueensa taloudellinen keskus, jonne kulkevat alueen maantie- ja rautatieyhteydet. 

## Väestö
Bogran asukasluku oli Bangladeshin vuoden 2011 väestönlaskennan mukaan 400&nbsp;983. Vuonna 2001 vastaava lukema oli 210&nbsp;038, vuonna 1981 68&nbsp;749, vuonna 1974 47&nbsp;154 ja vuonna 1951 25&nbsp;303. Suurin osa kaupungin asukkaista on muslimeja..

## Lähteet

## Aiheesta muualla
Nehalennia

**Nehalennia** on kelttiläinen ja germaaninen merenkävijöiden ja hedelmällisyyden jumalatar, jota on palvottu nykyisten Alankomaiden ja Belgian alueella. Jumalattarelle omistetut pyhäköt olivat vauraita, ja niistä on säilynyt useita alttareita. Useimmat hänen palvojistaan olivat merenkulkijoita ja kauppiaita, jotka rukoilivat turvallista merimatkaa. Nehalennialle jätettyjen rukousten ja omistuskirjoitusten mukaan rukoilijoissa oli niin kelttejä, germaaneja kuin rooman kansalaisiakin. Nehalennian nimen merkitys on epäselvä, mutta se saattaa tarkoittaa "Johtaja" tai "Ruorinainen". Jumalattareen on liitetty merellistä symboliikkaa: hän voi esimerkiksi seisoa laivan keulassa, airo tai köysi kädessä. Nehalennia yhdistetään joskus myös delfiineihin ja roomalaiseen Neptunus-jumalaan.

Nehalennia oli myös hedelmällisyyden ja kuolleiden jumalatar. Nehalennialle omistetuissa alttareissa hänet kuvataan hedelmäkorin ja koiran kanssa, joskus mukana on myös laivan keula. Jumalatar itse kuvataan nuorena naisena, usein istumassa. Hänen sylissään on hedelmäkori ja vierellään toinen hedelmäkori sekä suurikokoinen hyväntahtoisen näköinen koira. Alttareiden sivustoja koristavat usein runsaudensarvet sekä puut, ja alttarien yläosaan on usein veistetty hedelmien kuvia. Koiran esiintyminen alttareissa on poikkeuksellista. Se saattaa viitata alamaailmaan, mutta sen läheisyys ja selvä hyväntahtoisuus viittaavat pikemminkin suojelijan rooliin.

## Lähteet
* Green, Miranda J. : Dictionary of Celtic Myth and Legend. Thames & Hudson 1997. 
* Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet
Osakepoiminta

**Osakepoiminta** tarkoittaa sijoitusstrategiaa, jossa osakesijoittaja valitsee osakesalkkuunsa ne osakkeet, joihin hän sijoittaa.

Osakepoiminta on aktiivistrategia. Siinä pyritään valitsemaan osakkeita, jotka tuottavat muita paremmin. Vertailukohta on usein jokin pörssi-indeksi. Osakepoiminta ei kuitenkaan välttämättä tuota hyvin, jos osakesalkku ei ole hajautettu.

Osakepoimija voi noudattaa esimerkiksi arvostrategiaa tai kasvustrategiaa. 

Aktiivisen osakepoiminnan vastakohtana voidaan pitää passiivistrategian mukaista indeksisijoittamista.

## Katso myös

* Indeksisijoittaminen

## Lähteet
Nanshe

**Nanshe** (myös **Nanše** tai **Nazi**) oli sumerilaisen Lagašin kaupungin suojelusjumalatar. Myyttien mukaan Nanshen isä, viisauden  jumala Enki, järjesti maailmankaikkeuden ja asetti Nanshen vastaamaan kaloista ja kalastuksesta. Nanshe oli myös ennustaja, selvänäkijä ja unien tulkitsija, joka ilmaisi jumalallisen tahdon ennusmerkein.

Vaikka Nanshe jäi usein sisarensa Inannan varjoon, hän oli Lagašin kaupunkivaltion alueella merkittävä jumalatar, ja useat Lagašin hallitsijat korostivat, että he olivat Nanshen valitsemia.

## Lähteet
* Lurker, Manfred : A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet
Carlene Carter

**Carlene Carter** (alk. **Rebecca Carlene Smith**) (s. 26. syyskuuta 1955 Nashville) on yhdysvaltalainen laulaja ja lauluntekijä.

Kappaleet ”I Fell in Love” (1990), ”Come On Back” (1990) ja ”Every Little Thing” (1993) sijoittuivat Billboardin Hot Country Songs -listalla kolmanneksi. 

Howie Epstein tuotti Carterin albumit *I Fell in Love* (1990) ja *Little Love Letters* (1993).

## Yksityiselämä
Carterin vanhemmat olivat June Carter ja tämän ensimmäinen puoliso Carl Smith. Äidinäiti oli Maybelle Carter, isäpuoli Johnny Cash. Carlene Carter on ollut avioliitossa neljästi
* 1971–1972 Joseph Simpkins Jr:n kanssa, josta liitosta tytär Tiffany Anastasia Lowe (s. 1972)
* 1974–1977 Jack Wesley Routhin kanssa, josta liitosta poika John Jackson Routh (s. 1976)
* 1979–1990 Nick Lowen kanssa.
* 2006–2020 Joseph Breenin kanssa.

## Diskografia (valikoima)
### Studioalbumit
**Carlene Carter* (1978)
**Two Sides to Every Woman* (1979)
**Musical Shapes* (1980)
**Blue Nun* (1981)
**C'est C Bon* (1983)
**I Fell in Love* (1990)
**Little Love Letters* (1993)
**Little Acts of Treason* (1995)
**Stronger* (2008)
**Carter Girl* (2014)

### Live-albumit
**Hurricane: Live at the Crazy Horse* (1994)

### Kokoelma-albumit
**Hindsight 20/20* (1996)
**The Platinum Collection* (2007)

## Lähteet
*AllMusic
### Viitteet
Houéyogbé

**Houéyogbé** on piirikunta, kylä ja arrondissementti Monon departmentissa Lounais-Beninissä. Alue on 290 neliökilometriä laaja ja vuonna 2013 piirikunnassa asui 101&nbsp;893 henkilöä. Arrondissementissa oli 6&nbsp;647 asukasta.

## Kuvia

Tiedosto:Traversée de Sè (Bénin).jpg|Maantie, joka johtaa Sén kylän läpi.
Tiedosto:Poterie de Sè (Bénin) (1).jpg|Keramiikkaa Sén kylässä.
Tiedosto:Poterie de Sè (Bénin) (3).jpg|Keramiikkaa.


## Lähteet

## Aiheesta muualla
* Tilastoja 
* Global Forest Watch 
* Synsepalum dulcificum branches bearing ripe fruits 
*  Association Nationale des Communes du Bénin
Gaston Kaboré

**Gaston J.-M. Kaboré** (s. 23. huhtikuuta 1951 Bobo-Dioulasso, Ranskan Ylä-Volta) on kansainvälistä tunnustusta saanut burkinalainen historioitsija, elokuvaohjaaja, käsikirjoittaja ja elokuvatuottaja. 

Kaboré opiskeli vuodesta 1970 lähtien historiaa ensin Ouagadougoussa (Centre d’Etudes Supérieures d’Histoire de Ouagadougou. Kahden vuoden opintojen jälkeen hän siirtyi jatkamaan opintojaan Ranskaan. Hän suoritti maisteritutkinnon historia pääaineenaan Sorbonnessa 1972. Siellä hän kiinnostui elokuvan käyttämisestä historian popularisoinnissa. Väitöskirjatyötään tehdessään hän kiinnitti huomiota ranskalaisen joukkotiedotuksen välittämään Afrikka-kuvaan; tästä havainnosta muodostui keskeinen peruste Kaborén päätökselle hankkia elokuvan tekemisen ammatillinen koulutus. Hän sai tohtoritutkinnon. Vuodesta 1974 lähtien Kaboré opiskeli elokuvantekoa Ranskassa (Ecole Supérieure d’Etudes Cinématographiques, ESEC) ja valmistui vuonna 1976. Tämän jälkeen hän palasi Burkina Fasoon.
 
Hänen ohjaamansa elokuva *[[Wend Kuuni]]* (1982) oli vasta toinen Burkina Fasossa valmistunut pitkä elokuva. Ohjaaja sai tällä elokuvalla ranskankielisen elokuvan César-palkinnon vuonna 1985 (César du meilleur film francophone). *[[Buud Yam]]* (1997) palkittiin FESPACO:n Yennengan kultaisella oriilla (parhaan elokuvan palkinto) vuonna 1997. 

Kaboré osallistui lyhytelokuvallaan kansainväliseen 40 ohjaajan yhteiseen dokumenttielokuvaprojektiin Lumière ja kumppanit (; 1995).

## Filmografia
* *Comment stocker et préserver les grains au milieu rural* (; 1977)
* *Le regard sur le sixième FESPACO* (; 1979)
* *Utilisation des énergies nouvelles en milieu rural* (; 1980)
* *Propos sur le cinéma Africain* (, 1981)
* *[[Wend Kuuni]]* (; 1982)
* *Zan Boko* (1989)
* *Rabi* (; 1992)
* *La vie en fumée* (; 1992)
* *Roger le fonctionnaire—Chronique d’un échec annoncé* (; 1993)
* *[[Buud Yam]]* (1997)
(luettelo on keskeneräinen)

## Lähteet
 

## Aiheesta muualla

* 
* Burkina Faso gets new film school (1.3.2005)  (bbc.co.uk)
* Buud Yam (osa 1, muut osat perässä; tekstitys ) (youtube.com)
Pauliina Puurila

**Pauliina Puurila** (ent. Salonen, s. 21. toukokuuta 1976 Tampere) on suomalainen näyttelijä, radiojuontaja ja laulaja. Hän juonsi valtakunnallista aamulähetystä Radio Iskelmässä vuodesta 2016 vuoteen 2022. Syksyllä 2022 Puurila siirtyi juontamaan Yle Radio Suomen aamulähetystä Tampereelta. Radiotyön lisäksi Puurila on juontanut useita tapahtumia, mm. jääkiekon miesten MM-kultajuhlat Tampereella vuonna 2019. 

Ennen radiouraa Pauliina Puurila on ollut kiinnitettynä näyttelijänä muun muassa Tampereen Komediateatterissa, Savonlinnan kaupunginteatterissa, Teatteri Eurooppa Neljässä ja Pyynikin kesäteatterissa. Tämän lisäksi Puurila on koulutukseltaan poliisi.

Pauliina Puurila lauloi yhdessä Maria Lundin kanssa vuosina 2006–2009 cover-yhtyeessä Maid for Sale. YUP:n Vapauden kaupungit -studioalbumilla Puurila lauloi taustalauluja. Vuonna 2013 hän teki duettolevyn "Kärpänen" yhdessä näyttelijä Antti Reinin kanssa. Nykyään Puurila keikkailee pääasiassa yksityistilaisuuksissa trion kanssa. 

Pauliina Puurila on ollut euroviisuehdokkaana vuonna 2011 ja osallistunut ensimmäiseen UMK-kilpailuun vuonna 2012.      

Pauliina Puurilalla on kolme lasta ja hän on avioliitossa näyttelijä Esa Latva-Äijön kanssa.

## Huomionosoitukset
Suomen Teatterijärjestöjen Keskusliitto myönsi Pauliina Puurilalle pronssisen ansiomerkin vuonna 2016.

## Lähteet
*https://www.bauermedia.fi/tiedotteet/uusi-juontaja-aloitti-iskelman-aamuklubilla
*http://fi.eurovision.wikia.com/wiki/Pauliina_Salonen
*http://www.teatterijarjestojenkeskusliitto.fi/
*https://www.soundi.fi/levyarviot/antti-reini-maapallon-maitolaiturit-karpanen/

### Viitteet
Heimdall (videopeli)

**Heimdall** on The 8th Dayn kehittämä ja Core Designin julkaisema roolipeli. Peli on julkaistu vuonna  Amigalle ja seuraavina vuosina Acorn Archimedekselle, Atari ST:lle, DOS:lle sekä Sega CD:lle.

Pelille julkaistiin seuraaja *[[Heimdall 2]]*.

## Pelaaminen
Pelaaja liikkuu isometrisestä kuvakulmasta, mutta taistelut tapahtuvat ensimmäisen persoonan näkymästä. Pelissä on myös joukko minipelejä.

## Vastaanotto
CU Amiga -lehti antoi pelille arvosanan 96% arvostelussaan.

The One -lehti antoi pelille arvosanan 92% arvostelussaan.

## Palkinnot
; Golden Joystick Awards
: *16-bit Game of the Year* (1991/1992)

## Lähteet

## Aiheesta muualla
* 
* 
* Heimdall Sega Retro -sivustolla
Kaarniaiset

**Kaarniaiset** (*Rhizophagus*) on kovakuoriaisten (Coleoptera) lahkoon kuuluva soukkohärösuku. Suku jakautuu neljään alasukuun, joissa on yhteensä noin 50 lajia. Suvun lajimäärä vaihtelee eri lähteissä. Suomessa on tavattu 13 suvun lajia.

Kaarniaiset asuvat pääasiassa kaatuneiden, kuolevien tai kuolleiden havupuiden kuoren alla, mutta jotkut suvun lajit suosivat myös lehtipuita.

## Sukuun kuuluvia lajeja
*Ukkokaarniainen (*Rhizophagus grandis*)
*Lattakaarniainen (*Rhizophagus depressus*)
*Ruostekaarniainen (*Rhizophagus ferrugineus*)
*Kalmistokaarniainen (*Rhizophagus parallelocollis*)
*Rhizophagus perforatus
*Rhizophagus picipes
*Havukaarniainen (*Rhizophagus dispar*)
*Lehtikaarniainen (*Rhizophagus bipustulatus*)
*Rhizophagus nitidulus
*Rhizophagus brancsiki
*Vähäkaarniainen (*Rhizophagus fenestralis*)
*Haapakaarniainen (*Rhizophagus cribratus*)
*Ventokaarniainen (*Rhizophagus puncticollis*)

## Lähteet

## Aiheesta muualla
*Laji.fi: Kaarniaiset (''Rhizophagus'')
*Funet: Rhizophagus
*Bug Guide: Genus Rhizophagus 
*Bug Guide: Genus Rhizophagus (kuvia) 
*Monotomidae: Rhizophagus 
*Pherobase: Semiochemicals of Genus Rhizophagus
Dipu Moni

**Dipu Moni** (; s. 8. joulukuuta 1965) on bangladeshilainen poliitikko, joka on toiminut Bangladeshin parlamentissa opetusministerinä tammikuusta 2019 alkaen. 
Tätä ennen hän on toiminut Bangladeshin ulkoasiainministerinä vuosina 2009–2013, jolloin hän oli ensimmäinen nainen kyseisessä tehtävässä. Hän edustaa Awamiliittoa.

Moni opiskeli terveystiedettä kotimaassaan, jatkoi opintojaan Johns Hopkinsin yliopistossa Yhdysvalloissa ja suoritti oikeustieteen maisteritutkinnon Lontoon yliopistossa.

## Lähteet

## Aiheesta muualla
Storfallan

**Storfallan** on saari Kemiönsaaren kunnan Dragsfjärdissä. Saari sijaitsee Dragsfjärdin pohjoispuolella useiden saarien keskellä.

Storfallanin saareen on kasvanut kiinni kaksi pienempää saarta Jeppan ja Linjen. Saarten yhdistäminen on luonut merenlahden saaren edustalle. Storfallanin naapurisaaria ovat Storön, Granholmen ja Gunholmen.

Storfallan muodostaa yhdessä muutamien Dragsfjärdin pohjoispuolisten saarten kanssa maarekisterikylän. Kylän alue on kolmessa osassa. Keskimmäinen osa on Storfallanin ympäristö. Idässä kylään kuuluu Lillfallanin ympäristö ja lännessä Höglandin ympäristö. Kylän länsiosa kuuluu Saaristomeren kansallispuistoon. Ainoastaan Hälholmenin saarella on nykyään vakituista asutusta.

## Lähteet
Joakim Andersson (jääpalloilija)

**Joakim Andersson** (s. 3. helmikuuta 1987) on ruotsalainen jääpalloilija. Hän edustaa Ruotsin Elitserienissä pelaavaa Villa Lidköping BKta.

Andersson nousi kasvattajaseurassaan Vetlanda BK:ssa edustusmiehistöön 17-vuotiaana kaudella 2010–2011. Hän pelasi kasvattajaseuraassaan kaikkiaan kahdeksan Elitserien-kautta. Häntä on pidetty samantyyppisenä maaliahneena hyökkääjänä kuin aiempaakin Vetlanda-kasvattia ja maajoukkuemiestä Christoffer Edlund. Andersson oli noussut Vetlanda-vuosinaan jo seuran kaikkien aikojen tehokkaimpiin maalintekijöihin. Syksyllä 2018 hän siirtyi Elitserienin Villa Lidköpingin riveihin. 

Andersson on pelannut kolmet MM-kisat ja saavuttanut niissä kaksi MM-hopeaa (2018 ja 2019) ja MM-pronssia (2016). Kevään 2017 MM-kisat jäivät Anderssonilta väliin loukkaantumisen vuoksi. Kaikkiaan Joakim Anderssonilla on takanaan 29 maaottelua kevään 2019 jälkeen.

## Saavutukset
**Maajoukkueessa**
* Kaksi MM-hopeaa: 2018 ja 2019
* MM-pronssi: 2016

**Seurajoukkueessa**
* Maailmancupin voitto: 2018 Villan riveissä,

## Lähteet
*International Bandy Database

### Viitteet
P. T. Usha

**Pilavullakandi Thekkeparambil Usha** (; s. 27. kesäkuuta 1964) on intialainen uransa päättänyt yleisurheilija. Hän kilpaili sekä pikamatkoilla että pitkissä aidoissa. Hän on pitänyt hallussaan Intian ennätystä 55.42 400 metrin aitajuoksussa vuodesta 1984 lähtien. Usha juoksi ennätyksensä Los Angelesin kesäolympialaisissa jossa sijoittui loppukilpailun neljänneksi. Usha oli mukana myös Intian 4x100 metrin viestijoukkueessa 1998 Aasian mestaruuskisoissa. Joukkue juoksi tuolloin uuden Intian ennätyksen 44.43. Ennätys on sittemmin rikottu. Usha osallistui myös 1988 kesäolympialaisten 400 metrin aitajuoksuun jääden alkueränsä seitsemänneksi sekä 1996 kesäolympialaisissa 4x400 metrin viestiin varajuoksijana.

Usha avioitui vuonna 1991 ja hänellä on yksi lapsi. Hän pyörittää myös urheiluakatemiaa kotiosavaltiossaan Keralassa. Eräs hänen akatemiansa oppilaista on ollut 2012 Lontoon olympialaisissa 800 metrin semifinaaliin yltänyt Tintu Lukka.

## Kunnianosoituksia
* Kirjallisuuden kunniatohtori Kozhikoden yliopistosta 2018
*Padma Shri 1985
* Arjuna Award 1985

## Saavutuksia
### Kultaa
* 1983 Aasian Mestaruuskisat 400 m
* 1985 Aasian Mestaruuskisat 100 m, 200 m, 400 m, 400 m aidat, 4x400 m viesti 
* 1986 Asian Games 200 m, 400 m, 400 m aidat, 4x400 m viesti 
* 1987 Aasian Mestaruuskisat 400 m, 400 m aidat, 4x400 m viesti 
* 1989 Aasian Mestaruuskisat 200 m, 400 m, 400 m aidat, 4x400 m viesti 
* 1998 Aasian Mestaruuskisat 4x100 m viesti

### Hopeaa
* 1982 Aasian Mestaruuskisat 100 m ja 200 m
* 1983 Aasian Mestaruuskisat 200 m
* 1986 Asian Games 100 m
* 1987 Aasian Mestaruuskisat 100 m, 4x100 m viesti
* 1989 Aasian Mestaruuskisat 100 m, 4x100 m viesti
* 1990 Asian Games 400 m, 4x100 m viesti, 4x400 m viesti
* 1994 Asian Games 4x400 m viesti
* 1998 Aasian Mestaruuskisat 4x400 m viesti

### Pronssia
* 1985 Aasian Mestaruuskisat 4x100 m viesti
* 1998 Aasian Mestaruuskisat 200 m, 400 m

## Lähteet

## Aiheesta muualla
*
Harri Hylje

**Harri Hylje** on Silja Linen hyljemaskotti ja logossa esiintyvä tunnuseläin. Elävä Harri Hylje -hahmo esiintyy Silja Linen aluksilla etenkin viikonloppuisin ja koulujen loma-aikoina.

## Historia
 

Hyljetunnus syntyi vuonna 1967 tarinan mukaan puoliksi sattumalta sanaleikin pohjalta. Markkinoinnin ideointipalaverissa joku lausui ruotsiksi ”Kuka voisi tuoda jotain lohtua janoiselle sielulle”. Sielu on ruotsiksi *själ* ja lausutaan saaristossa melkein samalla tavoin kuin hylje, *säl*. Tuolloin ei vielä ollut keksitty nimeä Silja Line, vaan yhteistyössä mukana olleet varustamot Bore, Effoa ja Svea käyttivät Suomessa markkinointinimeä *Ruotsinlaivat* ja Ruotsin puolella nimeä *De Samseglande Finlandsbåtarna*.

Aluksi hylje oli laivalinjan mainoksissa monennäköinen: uiskenteli laivojen vierellä, hyppi vedessä, käytti joskus aurinkolasejakin ja oli Suomen ja Ruotsin markkinoinnissa eri piirtäjien tekemänä erinäköinen. 1970-luvun vaihteessa, kun käyttöön oltiin ottamassa markkinointinimeä Silja Line, suomalainen mainosgraafikko Viktor Kaltala ja ruotsalainen Janne Sjöström kehittivät puolentoista päivän yhteisen istunnon tuloksena Silja Line -logoa varten yhdenmukaisen hyljehahmon. Silja Linen hyljelogoa on sittemmin muokattu ainakin 1972, 2012 ja 2014. 

Kevätkaudella 2009 Tallink Silja lahjoitti kaikista Silja Linen laivoilla myydyistä Harri Hylje -maskoteista yhden euron WWF Suomen Itämeri-kampanjalle Operaatio Merenneidolle. Lahjoitusvaroja kertyi 11&nbsp;000 euroa. 

Syksyllä 2014 Tallink Silja, mainostoimisto Hasan & Partners ja ulkomainosyhtiö JCDecaux toteuttivat hahmoon perustuvan vuorovaikutteisen mainoskampanjan Helsingin rautatieaseman edustan raitiotievaunupysäkillä. Kaupunkilaiset pääsivät leikkimään tai ottamaan selfien videoruudussa näkyvän etäohjatun Harri Hylkeen kanssa. Palkinnoksi laitteisto tulosti risteilylahjakortteja..

Vuonna 2018 leikkivälinevalmistaja Lappset toimitti *[[M/S Silja Serenade|Silja Serenadelle]]* ja *[[M/S Silja Symphony|Silja Symphonylle]]*  Harri Hylje -teemaiset leikkilaivat.

## Katso myös
*Ville Viking

## Lähteet

## Aiheesta muualla
*Harri Hylkeen tarina, Kerttu Rahikan kirjoittama satu Tallink-Siljan sivustolla
Françoise Pagis

**Françoise Pagis** (avioliitossa **Railleau**; 14. lokakuuta 1732 Gouis, Maine-et-Loire, Ranska – 1. helmikuuta 1794 Avrillé, Maine-et-Loire, Ranska) oli ranskalainen maallikkonainen Ranskan Angersin hiippakunnasta ja yksi Anjoun marttyyreistä Ranskan vallankumouksessa. Paavi Johannes Paavali II julisti hänet kunnianarvoisaksi 9. kesäkuuta 1983 ja autuaaksi 19. helmikuuta 1984 ja hänen muistopäiväänsä vietetään 2. tammikuuta yhtenä Anjoun marttyreistä tai 1. helmikuuta. 

## Lähteet
Indira Nath

**Indira Nath** (14. tammikuuta 1938 – 24. lokakuuta 2021) oli intialainen immunologi, joka tutki lepraa ja sitä aiheuttavaa *[[Mycobacterium leprae]]* -bakteeria.

## Elämä ja ura
Indira Nath syntyi vuonna 1938. Nath opiskeli All India Institute of Medical Sciences -yliopistossa ja teki sen jälkeen sairaalaharjoittelun Britanniassa. Sen jälkeen hän palasi Intiaan All India -instituuttiin, missä hän erikoistui immunologiaan, mihin hän oli tutustunut Britanniassa.

Nath päätti suuntautua Intiassa tartuntatauteihin ja erityisesti lepraan. Hän teki uransa aikana uraauurtavaa työtä lepran solutason immuunivasteen tutkimisessa. Nathin työ lisäsi tieteen ymmärrystä ihmisen luonnollisesta immuniteetista lepraan. Uudet in vitro -tekniikat nopeuttivat muun muassa lepralääkkeiden seulontaa.

Nath aloitti All Indian -insituutissa patologian osastolla, mutta hän siirtyi vuonna 1986 biotekniikan osaston johtoon. Nath eläköityi vuonna 1998, mutta hän jatkoi edelleen Intian kansallisen tiedeakatemian (INSA) professorina. Tieteiden kansallisakatemian varajohtajana hän toimi 2001–2003.

## Tunnustukset
Nath palkittiin urallaan useilla palkinnoilla, ja hän oli useiden tiedeakatemioiden jäsen. Intian valtion Padma Shri -palkinnon hän sai vuonna 1999, L’Oréalin ja Unescon For Women in Science -palkinnon vuonna 2002.

## Lähteet
Vapaan Intian väliaikainen hallitus

**Vapaan Intian väliaikainen hallitus** eli **Azad Hind** oli väliaikainen hallitus, joka perustettiin Japanin miehittämässä Singaporessa vuonna 1943. Japanin keisarikunnan lisäksi sitä tukivat Saksa, Italian sosiaalinen tasavalta, Itsenäinen Kroatian valtio, Thaimaa, Burman valtio, Wang Jingwein hallitus Kiinassa ja Filippiinien toinen tasavalta. Liittolaisistaan poiketen Vichyn Ranska ei kuitenkaan virallisesti tunnustustanut Azad Hindia.

Azad Hind oli osa 1940-luvulla alkanutta poliittista liikettä, jonka tarkoituksena oli vapauttaa Intia Britannian vallasta akselivaltojen tuella. Se perustettiin 21 lokakuuta 1943. Aate kuivui kokoon, kun akselivallat hävisivät maailmansodan.
Tankin piirikunta

**Tankin piirikunta** (urduksi ٹانک, *ṭāṅk*) on piirikunta Khyber Pakhtunkhwan provinssissa Pakistanissa. Tankin piirikunnan pääkaupunki on myös nimeltään Tank. Piirikunnan väkiluku oli 391 885 vuonna 2017.

## Lähteet
Dhakan tulipalo 2019

**Dhakan tulipalo 2019** tapahtui 20. helmikuuta Bangladeshin pääkaupungissa Dhakan vanhassa osassa. Tulipalo alkoi kerrostalosta, jossa varastoitiin kemikaaleja ja muovia. Se levisi nopeasti läheisiin rakennuksiin. Tulipalo tappoi 50–78 ihmistä.

## Syy
Bangladeshin viranomaiset pitävät tällä hetkellä syynä kaasupulloa, jonka kaasua levisi vähittäisruokakaupasta kerrostaloon.

## Uhrit
Bangladeshin viranomaisten mukaan ainakin 78 ihmistä kuoli. Ainakin 50 ihmistä vietiin sairaalahoitoon.

## Katso myös
* Dhakan tulipalo 2010

## Lähteet
Tank

**Tank** (urduksi ٹانک) on Tankin piirikunnan pääkaupunki Khyber Pakhtunkhwan provinssissa, Pakistanissa. Kaupungissa puhutaan yleisesti paštua. Kaupungin väkiluku vuonna 2017 oli 47 165.

## Lähteet
Jens Evensen

**Jens Ingebret Evensen** (5. marraskuuta 1917 Oslo – 15. helmikuuta 2004 Asker) oli norjalainen lakimies, poliitikko ja diplomaatti. Norjan ulkoministeriön lakiasioista vastaavana virkamiehenä hänellä oli keskeinen rooli Norjan EEC-vapaakauppasopimuksessa 1972 ja sitä ennen vuoden 1965 aluemerisopimuksissa Britannian ja Tanskan kanssa, joiden avulla Norja varmisti haltuunsa valtaosan muutamaa vuotta myöhemmin löytymään alkaneista Pohjanmeren öljy- ja  maakaasuvaroista. Suurimmat esiintymät löydettiin Norjan puolelta, aivan läheltä Evensenin neuvottelemaa rajaa.

1970-luvulla Evensen toimi ministerinä Trygve Brattelin ja Odvar Nordlin hallituksissa, ensin kauppaministerinä ja 1974–1978 Norjan ensimmäisenä ja toistaiseksi ainoana merioikeusministerinä. Tässä tehtävässä hän sai vuonna 1977 kritiikkiä neuvotteluistaan Neuvostoliiton kanssa maiden välisestä Barentsinmeren kalastussopimuksesta. Vuonna 1981 hän johti ulkoministeriön virkamiehenä rajaneuvotteluja Neuvostoliiton kanssa, mutta hänet erotettiin tehtävästä omapäisyytensä vuoksi. Hänet siirrettiin samalla syrjään myös Tanskan kanssa käydyistä neuvotteluista Jan Mayen -saaren ja Grönlannin välisestä rajasta, mutta hän sai jatkaa Norjan delegaation johtajana YK:n merioikeuskonferenssissa. Samoihin aikoihin häntä kritisoitiin myös presidentti Kekkosen ajaman ydinaseettoman Pohjolan kannattamisesta virkamiesasemassa vastoin hallituksensa kantaa. Vuonna 1985 hänen entinen alaisensa Arne Treholt sai pitkän vankeustuomion vakoilusta Neuvostoliiton hyväksi osin Evensenin todistajalausunnon perusteella.

Myöhemmällä urallaan Evensen toimi Norjan työväenpuolueen poliitikkona ja vuosina 1985–1994 YK:n kansainvälisen tuomioistuimen tuomarina Haagissa.

## Lähteet
Kakiá Skála

**Kakiá Skála** (), antiikin **Skironin kalliot** (), on jyrkkä kalliorinne Saroninlahden pohjoisrannikolla Länsi-Attikassa Kreikassa.

Kakiá Skálan kalliot ovat osa Geráneia-vuoren eteläisimpiä ulokkeita. Paikka on ollut antiikin ajasta saakka tärkein luonnoneste Ateenan ja Peloponnesoksen väliselle liikenteelle. Antiikin aikana se sijaitsi Megariin alueella Korintista Megaraan ja edelleen Ateenaan kulkeneella tiellä, ja sen kohdalla kulki kapea ja hankala kulkuväylä. Kreikkalaisessa mytologiassa paikka yhdistettiin pahantekijä Skironiin, joka potkaisi siinä ohikulkijoita mereen. Theseus surmasi Skironin ja vapautti matkalaiset tämän kiusanteosta.

Nykyisin A8-moottoritie ja Ateena–Kórinthos-rautatie kulkevat kapeassa kohdassa osin tunnelissa ylhäällä vuorenrinteessä. Moottoritiessä on Kakiá Skálan kohdalla viisi tunneliosuutta. Alempana kulkevat vanha, mutkainen vuorenrinnettä seuraileva EO8-kansallistie sekä vanha käytöstä poistettu rautatie.

## Lähteet

## Aiheesta muualla
Roni Zein

**Roni Aleksander Zein** (s. 29. maaliskuuta 1988) on libanonilais-suomalainen maastohiihtäjä. Hän osallistui 2019 Seefeldissä järjestettyihin hiihdon maailmanmestaruuskilpailuihin Libanonin edustajana. Hänen isänsä on kotoisin Libanonista jota kautta Zein sai Libanonin edustusoikeuden. Ennen MM-kisoja Zein oli hiihtänyt kilpaa vain puolitoista vuotta. Zeinin sijoitus Seefeldin sprinttikilpailussa oli 136. ja 10 kilometrin perinteisellä tyylillä hiihdetyssä esikarsintakilpailussa 43. kaikkiaan 56 esikarsintaan osallistuneen hiihtäjän joukossa.

Zein syntyi Suomessa, mutta muutti jo vuoden vanhana vanhempien työn perässä Afrikkaan Norsunluurannikolle josta perhe palasi viiden vuoden kuluttua hetkeksi Suomeen ennen muuttoa Luxemburgiin. Siellä perhe vietti seuraavat kymmenen vuotta. Libanonissa Zein ei vielä ole ehtinyt käymään lainkaan.

## Lähteet
Merénta

**Merénta** () on vuori Mesógeian tasangolla Attikan niemimaan eteläosassa Kreikassa. Se sijaitsee Markópoulo Mesogaíaksen ja Saronikóksen kuntien alueella Itä-Attikan alueyksikössä. Vuoren korkeus on 614 metriä.

Merénta-vuoren nimi on oletettavasti peräisin alueella sijainneesta antiikin aikaisesta Myrrhinuksen demoksesta. Vuori on kalkkikiveä ja siinä on lukuisia karstimuodostelmia, kuten luolia, joista tärkeimpiä ovat Thrakiá Pliáka ja Mantzoúni etelärinteessä ja Xóni Lágki pohjoisrinteessä. Vuorelle kulkee vaellusreittejä.

Meréntan ympärillä sijaitsevat asutukset Markópoulo, Kalývia Thorikoú, Pórto Ráfti ja Kouvarás. Vuoresta etelään sijaitsevat Páneio- ja Ólympos-vuoret.

## Lähteet
Ólympos (Attika)

**Ólympos** (, usein Όλυμπος της Αττικής, *Ólympos tis Attikís*, ”Attikan Ólympos” tai Λαυρεωτικός Όλυμπος, *Lavreotikós Ólympos*, ”Lavreotikín Ólympos”) on vuori Attikan niemimaan eteläosassa Kreikassa. Se sijaitsee Saronikóksen kunnan alueella Itä-Attikan alueyksikössä lähellä Saroninlahden rantaa. Vuoren korkeus on 487 metriä.

Ólympoksella on kaksi huippua, joista korkein tunnetaan samalla nimellä kuin koko vuori. Toiseksi korkein huippu on Skórdi (Σκόρδι, 355 m). Vuorella kasvoi alun perin havumetsää, mutta nykyisin se on lähinnä frýganaa eli matalaa pensaikkoa. Vuorelle kulkee vaellusreittejä.

Ólympoksen pohjoispuolella sijaitsevat Páneio- ja Merénta-vuoret. Vuoren eteläpuolella sijaitsevat Saronídan ja Anávyssoksen kaupungit.

## Lähteet
Sukkur

**Sukkur** (sindhiksi سکر) on kaupunki Sindhin provinssissa eteläisessä Pakistanissa. Sukkur on Sukkurin alueen keskus. Se sijaitsee Indus-joen länsirannikolla. Kaupungissa oli vuoden 2017 väestönlaskennan mukaan 499 900 asukasta, ja se onkin Pakistanin neljänneksitoista suurin kaupunki väkiluvultaan.

## Lähteet
* Sukkur, Pakistan Map Lat Long Coordinates

### Viitteet

## Aiheesta muualla
Echelon (täsmennyssivu)

**Echelon** voi tarkoittaa jotain seuraavista:

* Echelon, sähköinen valvontajärjestelmä
* *[[Echelon (vuoden 1987 videopeli)|Echelon]]*, vuoden 1987 videopeli
* *[[Echelon (vuoden 1998 videopeli)|Echelon]]*, vuoden 1998 videopeli
* *[[Echelon (vuoden 2001 videopeli)|Echelon]]*, vuoden 2001 videopeli
Páneio

**Páneio** () tai **Paneío** (Πανείο) () on vuori Mesógeian tasangolla Attikan niemimaan eteläosassa Kreikassa. Se sijaitsee Lavreotikín ja Saronikóksen kuntien alueella Itä-Attikan alueyksikössä. Vuoren korkeus on 648 metriä.

Páneio-vuori on saanut nimensä Pan-jumalasta. Sen luolat toimivat antiikin aikana Panin ja nymfien pyhäkköinä. Vuori on eteläisen Attikan toiseksi korkein vuori Ymittóksen jälkeen. Sen korkeimmat huiput ovat Keratovoúni (Κερατοβούνι, 648 m) vuoren itäosassa ja Paní (Πανί, 637 m) länsiosassa. Keratovoúnin etelärinteessä 545 metrin korkeudessa sijaitsee Keratéan luola, joka pituus on 60 metriä ja koko 950 neliömetriä. Vuorelle kulkee vaellusreittejä.

Páneion pohjoispuolella sijaitsevat asutukset Kalývia Thorikoú, Kouvarás ja Keratéa. Vuoren pohjoispuolella sijaitsee Merénta-vuori ja eteläpuolella Attikan Ólympos-vuori.

## Lähteet
Echelon (vuoden 1987 videopeli)

**Echelon** on Access Softwaren kehittämä ja U.S. Goldin julkaisema avaruussimulaatiopeli, joka on julkaistu vuonna  Commodore 64:lle ja seuraavana vuonna Amstrad CPC:lle, Apple II:lle, DOS:lle ja ZX Spectrumille.

## Pelaaminen
Peli koostui kolmesta moodista: tieteellinen (tutkimusmatkailu), partiointi (tutkimusmatkailu taistelun kanssa) ja sotilaallinen (taistelu). Commodore 64 -version mukana tuli ”LipStick” kuulokeohjain, joka aktivoitui äänellä ja toimi toisena tulitusnäppäimenä.

Peli käytti rautalankamallin 3D-grafiikkaa kuten *[[Elite]]* ja *[[Starglider]]*.

## Vastaanotto
Pelin Commodore 64 -versio on saanut Zzap! -lehden italiankielisessä versiossa arvosanaksi 81&nbsp;%.

Pelin Commodore 64 -versio on saanut Commodore User -lehden arvostelussa arvosanaksi 8/10.

## Lähteet

## Aiheesta muualla
* 
*
Viljo Hyvärinen

**Viljo Hyvärinen** (4. huhtikuuta 1897 Kajaani – 13. joulukuuta 1974 Savonlinna) oli diplomi-insinööri ja kaupunkineuvos, joka toimi Kajaanin ja Savonlinnan kaupungininsinöörinä ja pitkään Savonlinnan kaupunginjohtajana.

Viljo Hyvärisen vanhemmat olivat pankinkamreeri Juuso Hyvärinen ja Nanni Komulainen. Hänen ensimmäinen puolisonsa 1920–1940 oli Terttu Helena Juselius ja toinen vuodesta 1942 Siiri Tellervo Tiera. Hyvärinen tuli ylioppilaaksi Kajaanin yhteiskoulusta 1915 ja valmistui tie- ja vesirakennusalan diplomi-insinööriksi 1921. Hän toimi Kajaanin kaupungininsinöörinä 1923–1927 ja Savonlinnan 1927–1931. Savonlinnan kaupunginjohtaja hän oli yli kolmekymmentä vuotta, 1931–1963.

## Lähteet
Jolmankosken vesivoimalaitos

**Jolmankosken voimalaitos** on Lapin Ylitorniolla Raanujärvellä oleva vesivoimalaitos, joka sijaitsee Tornionjoen vesistön Tengeliönjoen valuma-alueella Raanujärven ja Vietosen välisessä Jolmankoskessa. Voimalaitos valmistui vuonna 1955 ja se on yksi harvoista Tornionjoen vesistön vesivoimalaitoksista.

## Historiaa
Eversti Nordström osti 1950-luvun alussa Haapakosken voimalaitoksen yhtiön Ab Aavasaksa Oy ja vaihtoi sen nimeksi Aavasaksa Oy:ksi. Hän perusti toisenkin yhtiön Länsi-Lapin Voima Oy, jonka nimissä hän ryhtyi rakentamaan vuonna 1953 Kaaranneskosken vesivoimalaitosta, joka valmistui vuonna 1954 sen pystyakselinen Kaplan-turbiini käynnistyttyä. Samalla aloitettiin Vietosen säännöstely ja myös Jolmankosken voimalaitoksen rakentaminen. Kun se valmistui vuonna 1955, alkoi myös Raanujärven säännöstely  ja samalla joutui yhtiö rahallisiin vaikeuksiin. Sen ostivat vakuutusyhtiöt Salama, Kullervo ja Pohjola. Länsi-Lapin Voima Oy sulautettiin 1960-luvun alkupuoliskolla Aavasaksa Oy:öön ja Pohjola myi sen vuonna 1980 Tornionlaakson Voima Oy:lle, jonka Tornionlaakson Sähkö Oy ja Pohjolan Voima Oy omistivat puoliksi. Aavasaksa Oy:n käynnistämä ja Tornionlaakson Voiman Oy jatkama kolmannen vesivoimalaitoksen rakentaminen Portimokoskeen tuli päätökseen vuonna 1987, jolloin Portimokosken vesivoimalaitos valmistui. Jolmankosken voimalaitoksen betonirakenteita ja välppiä korjattiin kesällä 2005 .

## Toiminta
Voimalaitoksen omistavat puoliksi Tornionlaakson Voima Oy ja PVO-Vesivoima Oy, jonka omistaa Pohjolan Voima Oy. Se sijaitsee Raanujärvellä Kyläniemessä kantatien 83 eteläpuolella Raanujärven Joonanlahdelta alkavan lasku-uoman luusuassa. Luusuaa kutsutaan Jolmalompoloksi ja sen 700 metriä pitkä yläkanava johtaa voimalaitokselle, joka sijaitsee aivan Vietosen Jolmanlahden pohjukassa. Alle jäävän Jolmakosken putous on viisi metriä. Voimala tuottaa maksimitehon 500 kilowattia (0,5 MW).

Voimala tukkii vaelluskalojen nousureitin eikä koskea voi ohittaa kalatietä pitkin. Siksi voimalan omistajille on asetettu kalojen istutusvelvoite Pohjois-Suomen ympäristölupaviraston 13.9.2005 antamassa päätöksessä. Siinä omistajien on istutettava vuosittain tietty määrä Lapin työvoima- ja elinkeinokeskuksen hyväksymiä kalalajeja.

## Säännöstely
Järven vedenpinnankorkeus on 96,3 metriä mpy, mutta vedenpintaa pyritään säännöstelemällä pitämään 95,0 ja 97,0 metrin välissä. Riippuen alueen lumitilanteesta tai sadannasta, voi säännöstelyrajojen sisällä pysyminen tuottaa vaikeuksia. Voimalan alakanavasta on mitattu suuria virtaamia. Kolme suurinta ovat olleet 90,22 m³/s (20.5.1912), 54,10 m³/s (12.5.1993) ja 40,10 m³/s (25.5.2010).

## Lähteet
* Honka, Aapo & Pikkupirtti, Maria: Tengeliönjoen säännöstelyn kehittäminen (PDF), Raportteja 37, , Lapin elinkeino-, liikenne- ja ympäristökeskus, 2017
### Viitteet

## Aiheesta muualla
* Tornionlaakson Sähkö
* ÅF-Consult OY: Suomen vesivoimalaitokset , Hydro Power, päiväys 24.2.2019